AMATA ลุ้นกำไรไตรมาส 4/61 สูงสุดของปี โบรกฯชูหุ้น Laggard น่าสะสม
AMATA ลุ้นกำไรไตรมาส 4/61 สูงสุดของปี โบรกฯชูหุ้น Laggard น่าสะสม
4 ม.ค. 2562

“ข่าวหุ้นธุรกิจออนไลน์” ได้ทำการสำรวจข้อมูลและบทวิเคราะห์หุ้น บริษัท อมตะ คอร์ปอเรชัน จำกัด (มหาชน) หรือ AMATA หลัง บริษัท อมตะ วีเอ็น จำกัด (มหาชน) หรือ AMATAV ซึ่งเป็นบริษัทลูกของ AMATA โดย AMATA ถือหุ้นอยู่ในสัดส่วน 36.64% (จากข้อมูล ณ วันที่ 10 พ.ค.2561) เดินหน้าก่อสร้างนิคมอุตสาหกรรมอมตะซิตี้ ฮาลอง เริ่มเฟสแรก 770 ไร่ ทุ่มงบลงทุน 5,115 ล้านบาท จากทั้งหมด 5 เฟสพื้นที่รวม 4,500 ไร่ คาดเปิดรับนักลงทุนได้ภายในปี 63 มั่นใจเป็นทำเลทองแห่งใหม่ของการลงทุน ซึ่งคาดว่า AMATA จะได้รับอานิสงส์จากโครงการดังกล่าวด้วย
โดย บล.เคจีไอ (ประเทศไทย) ระบุในบทวิเคราะห์ แนะนำซื้อ หุ้น AMATA ให้ราคาเป้าหมายที่ 30 บาทต่อหุ้น และประเมินแนวรับ 20.50 บาท และ 20.20 บาท / แนวต้าน 22 บาท (Stop loss 19.9 บาท) อีกทั้งมองว่าราคาหุ้น Laggard รวมถึงฝ่ายวิจัยฯยังคงมุมมองบวกต่อโครงการ EEC ว่าจะช่วยหนุนยอดขายที่ดินนิคมฯของ AMATA
ส่วน บล.โนมูระ พัฒนสิน ระบุในบทวิเคราะห์ ให้ราคาเป้าหมายหุ้น AMATA ที่ 26.95 บาทต่อหุ้น โดยพรบ. EEC ที่มีผลแล้วจะเริ่มขับเคลื่อนปริมาณขายที่ดิน พร้อมๆกับ Recurring income คาดผลกำไรไตรมาส 4/61 เติบโตทั้งเมื่อเทียบจากปีก่อนและเมื่อเทียบจากไตรมาสก่อน อีกทั้งเป็นไตรมาสที่ดีที่สุดของปี 2561 จากแนวโน้มการขายที่ดินเพิ่มขึ้นและการ COD โรงไฟฟ้า ABPR5 เต็มไตรมาสครั้งแรก และคาดโตต่อในปี 2562 คาดกำไรโต 5% เทียบจากปีก่อน ด้านราคาหุ้นซื้อขายที่ PER ปี 2562 ที่  13 เท่า มองเป็นจุดเริ่มทยอยสะสมรอบใหม่ได้ และคาดหุ้นจะกลับมาน่าสนใจเต็มที่อีกครั้งในปี 2562
ขณะที่ กระทรวงคมนาคม ชี้แจง ภายในเดือนม.ค.256 คาดชงครม. อนุมัติ 5 โครงการ มูลค่า 1.64 แสนล้านบาท รถไฟทางคู่เฟสสอง 3 เส้นทางและรถไฟฟ้าสีแดงต่อขยาย คาดเป็น Positive surprise ต่อตลาด หากเปิดประมูลแล้วเสร็จก่อนเลือกตั้ง ความคืบหน้าด้านโครงสร้างพื้นฐานของประเทศ เป็นปัจจัยบวกหนุนกลุ่มนิคมอุตสาหกรรม + กลุ่มอิงการลงทุนยังดูน่าสนใจและนำตลาดได้
ขณะเดียวกัน บล.เอเชีย เวลท์ ระบุในบทวิเคราะห์ แนะนำซื้อ หุ้น AMATA ให้ราคาเป้าหมาย 26 บาต่อหุ้น โดย AMATAV ซึ่งเป็นบริษัทลูกของ AMATA ปักเสาเข็มพัฒนาพื้นที่นิคมฯอมตะซิตี้ ฮาลอง ทางตอนเหนือของประเทศเวียดนาม ภายหลังจากที่ได้รับในอนุญาตการลงทุนจากรัฐ รวมพื้นที่ 714 เฮกตาร์ หรือประมาณ 4,500 ไร่ โดยแบ่งออกเป็น 5 เฟส ทั้งนี้พื้นที่เฟสแรก 123 เฮกตาร์ หรือ 770 ไร่ คาดจะเปิดขายได้ในปี 2563 ใช้เงินลงทุน 5,115 ล้านบาท
ทั้งนี้คาดจะช่วยให้ AMATA มีพื้นที่ขายเพิ่มขึ้นในอนาคต หลังจากที่พื้นที่นิคมฯ เบียนหัว ซึ่งเป็นนิคมฯแห่งแรกได้ขายพื้นที่ไปเกือบหมดแล้ว ทำให้ยอดขายที่ดินในเวียดนามลดลงอย่างมาก โดยในปี 2561 คาดมียอดขายจากเวียดนามอยู่ที่ประมาณ 40 ไร่